52.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 404 της 14/16 Ιουν. 1989 (ΦΕΚ Α΄ 173) Αναδιάρθρωση και Σύσταση Διευθύνσεων Περιφέρειας Υπουργείου Περιβάλλοντος, Χωροταξίας και Δημοσίων Έργων. Έχοντας υπόψη: 1.Τις διατάξεις των άρθρ. 23 (παρ. 1 περίπτ. ιδ) και 24 (παρ. 1 και 5) του Νόμ. 1558/85 «Κυβέρνηση και Κυβερνητικά Όργανα» (Α΄ 137). 2.Τις διατάξεις της παρ. 1 του άρθρ. 31 του Νόμ. 1650/1986 «Για την προστασία του Περιβάλλοντος» (Α΄ 160). 3.Τις διατάξεις του άρθρ. 68 (παρ. 1 και 3) του Νόμ. 1622/1986 «Τοπική αυτοδιοίκηση-περιφερειακή ανάπτυξη και δημοκρατικός προγραμματισμός» (Α΄ 92). 4.Τις διατάξεις της παρ. 10 του άρθρ. 9 του Νόμ. 1586/1986 «Βαθμολογική διάρθρωση των θέσεων του δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (Α΄ 37). 5.Την υπ’ αριθ. Υ.127/1989 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Περιβάλλοντος, Χωροταξίας και Δημοσίων Έργων, Γεωργίου Κτενά» (Β΄ 89). 6.Τις υπ’ αριθ. 759/1988 και 332/89 γνωμοδοτήσεις του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εσωτερικών, Οικονομικών, Περιβάλλοντος, Χωροταξίας και Δημοσίων Έργων και του Αναπληρωτή Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-Αναδιαρθρώνονται οι Περιφερειακές Υπηρεσίες διανομαρχιακού επιπέδου του Υπουργείου Περιβάλλοντος, Χωροταξίας και Δημοσίων Έργων, πλην της Γενικής Γραμματείας Δημοσίων Έργων και ορίζεται σε κάθε Περιφέρεια μία διεύθυνση, με χωρική αρμοδιότητα, έδρα και οργάνωση ως κάτωθι: 23.Α.αα.48-49 Υπουργείο Χωροταξίας Οικισμού και Περιβάλλοντος Υπουργείο Χωροταξίας Οικισμού και Περιβάλλοντος 23.Α.αα.50-52 1.Διεύθυνση Πολεοδομικού Σχεδιασμού Αττικής με έδρα την Αθήνα και χωρική αρμοδιότητα το νομό Αττικής που αποτελείται από τις Νομαρχίες: Αθηνών, Ανατολικής Αττικής, Δυτικής Αττικής και Πειραιά. 2.Διεύθυνση Περιβάλλοντος και Χωροταξίας Ανατολικής Μακεδονίας και Θράκης με έδρα την Κομοτηνή και χωρική αρμοδιότητα τους νομούς: Έβρου, Ροδόπης, Ξάνθης, Δράμας και Καβάλας. 3.Διεύθυνση Περιβάλλοντος και Χωροταξίας Κεντρικής Μακεδονίας με έδρα τη Θεσσαλονίκη και χωρική αρμοδιότητα τους Νομούς:Σερρών, Θεσσαλονίκης, Χαλκιδικής, Κιλκίς, Πέλλας, Ημαθίας και Πιερίας. 4.Διεύθυνση Περιβάλλοντος και Χωροταξίας Δυτικής Μακεδονίας με έδρα την Κοζάνη και χωρική αρμοδιότητα τους Νομούς:Φλώρινας, Κοζάνης, Καστοριάς και Γρεβενών. 5.Διεύθυνση Περιβάλλοντος και Χωροταξίας Ηπείρου με έδρα τα Ιωάννινα και χωρική αρμοδιότητα τους Νομούς:Ιωαννίνων, Άρτας, Θεσπρωτίας και Πρέβεζας. 6.Διεύθυνση Περιβάλλοντος και Χωροταξίας Θεσσαλίας με έδρα τη Λάρισα και χωρική αρμοδιότητα τους Νομούς:Λάρισας, Μαγνησίας, Τρικάλων και Καρδίτσας. 7.Διεύθυνση Περιβάλλοντος και Χωροταξίας Ιονίων Νήσων με έδρα την Κέρκυρα και χωρική αρμοδιότητα τους Νομούς:Κέρκυρας, Λευκάδας, Κεφαλληνίας και Ζακύνθου. 8.Διεύθυνση Περιβάλλοντος και Χωροταξίας Δυτικής Ελλάδας με έδρα την Πάτρα και χωρική αρμοδιότητα τους Νομούς:Αιτωλοακαρνανίας, Αχαΐας και Ηλείας. 9.Διεύθυνση Περιβάλλοντος και Χωροταξίας Στερεάς Ελλάδας με έδρα τη Λαμία και χωρική αρμοδιότητα τους Νομούς:Φθιώτιδας, Ευρυτανίας, Φωκίδας, Βοιωτίας και Εύβοιας. 10.Διεύθυνση Περιβάλλοντος και Χωροταξίας Πελοποννήσου με έδρα την Τρίπολη και χωρική αρμοδιότητα τους Νομούς:Κορινθίας, Αργολίδας, Αρκαδίας, Μεσσηνίας και Λακωνίας. 11.Διεύθυνση Περιβάλλοντος και Χωροταξίας Βορείου Αιγαίου με έδρα τη Μυτιλήνη και χωρική αρμοδιότητα τους Νομούς:Λέσβου, Χίου και Σάμου. 12.Διεύθυνση Περιβάλλοντος και Χωροταξίας Νοτίου Αιγαίου με έδρα την Ερμούπολη και χωρική αρμοδιότητα τους Νομούς:Κυκλάδων και Δωδεκανήσου. Η Διεύθυνση Περιβάλλοντος και Χωροταξίας Νοτίου Αιγαίου υποβοηθείται από Γραφείο Περιβάλλοντος και Χωροταξίας με έδρα τη Ρόδο και οι αρμοδιότητές του καθορίζονται με απόφαση του Αναπληρωτή Υπουργού Περιβάλλοντος, Χωροταξίας και Δημοσίων Έργων. 13.Διεύθυνση Περιβάλλοντος και Χωροταξίας Κρήτης με έδρα το Ηράκλειο και χωρική αρμοδιότητα τους Νομούς:Χανίων, Ρεθύμνης, Ηρακλείου και Λασηθίου. (Αντί για τη σελ.90,5431)Σελ.90,5431(α) Τεύχος 1229-Σελ.15 Οργανωτική Διάρθρωση-Αρμοδιότητες  των Διευθύνσεων Περιφέρειας  του Υπουργείου Περιβάλλοντος,  Χωροταξίας και Δημοσίων Έργων Άρθρ.2.-1.Κάθε Διεύθυνση Περιβάλλοντος και Χωροταξίας περιλαμβάνει τα παρακάτω τμήματα και Γραφείο: α.Τμήμα Περιβάλλοντος. β.Τμήμα Χωροταξίας και Πολεοδομικού Σχεδιασμού. γ.Γραφείο Γραμματείας. 2.Οι αρμοδιότητες της Διεύθυνσης Περιβάλλοντος και Χωροταξίας ανάγονται στα παρακάτω θέματα και κατανέμονται μεταξύ των τμημάτων ως εξής: α.Τμήμα Περιβάλλοντος: Οι αρμοδιότητές του είναι: -Η μέριμνα για τη συγκέντρωση των γενικών πληροφοριών και την ποιότητα του περιβάλλοντος και τις ρυπογόνες δραστηριότητες στην περιοχή, με βάση τις γενικές αρχές και κατευθύνσεις που δίνονται από το Υπουργείο Περιβάλλοντος, Χωροταξίας και Δημοσίων Έργων. -Ο συντονισμός των ενεργειών για την παρακολούθηση και προστασία του περιβάλλοντος, ιδιαίτερα στις περιπτώσεις όπου ο φυσικός αποδέκτης, οι προστατευτέοι φυσικοί πόροι, οι ρυπαίνουσες δραστηριότητες ή οι ενδεικνυόμενες λύσεις παρουσιάζουν διανομαρχιακό χαρακτήρα. -Η εισήγηση στο Περιφερειακό Συμβούλιο με βάση περιβαλλοντικά κριτήρια για την κατανομή των πιστώσεων και το σχεδιασμό καθώς και προτάσεις μέτρων για την προστασία του περιβάλλοντος της περιοχής, ιδιαίτερα των ευαίσθητων περιοχών (βιοτόπων κ.λπ.). β.Τμήμα Χωροταξίας και Πολεοδομικού Σχεδιασμού: Οι αρμοδιότητές του είναι: 1.Η εξειδίκευση των κατευθυντήριων γραμμών, χωροταξικής πολιτικής σε επίπεδο περιφέρειας για τη δομή και οργάνωση του φυσικολειτουργικού χώρου, τις χρήσεις γης, τη χωρική διάρθρωση των παραγωγικών δραστηριοτήτων, τα δίκτυα και συστήματα τεχνικής υποδομής, τη δομή και διάρθρωση του οικιστικού δικτύου και τις ζώνες ειδικού σχεδιασμού. 2.Η επεξεργασία προγραμμάτων επεμβάσεων στο πλαίσιο του χωροταξικού σχεδιασμού περιφερειακού επιπέδου. 3.Η συλλογή, ανάλυση, επεξεργασία και αξιολόγηση των απαραίτητων στοιχείων και στατιστικών δεδομένων και η εκπόνηση ειδικών μελετών για την υποβοήθηση του έργου της Διεύθυνσης Χωροταξίας Σελ.90,5432(α) Τεύχος 1229-Σελ.16 23.Α.αα.52 Υπουργείο Χωροταξίας Οικισμού και Περιβάλλοντος του Υπουργείου Περιβάλλοντος, Χωροταξίας και Δημοσίων Έργων και του Περιφερειακού Συμβουλίου. 4.Η χωροθέτηση δραστηριοτήτων σε γήπεδα που βρίσκονται εκτός των εγκεκριμένων σχεδίων, όπως αυτή προβλέπεται με τα π.δ/τα από 7.10.1978 (ΦΕΚ 538/Δ) και 24.5.1985 (ΦΕΚ 270/Δ), σύμφωνα με τα σχέδια χρήσεων γης και τις κατευθύνσεις της χωροταξικής πολιτικής και μετά από γνώμη του τμήματος Περιβάλλοντος. 5.Η εξειδίκευση των γενικών κατευθύνσεων και οδηγιών των κεντρικών υπηρεσιών του Υπουργείου Περιβάλλοντος, Χωροταξίας και Δημοσίων Έργων στα θέματα πολεοδομικού σχεδιασμού, οικιστικής πολιτικής και κατοικίας καθώς και οικοδομικών και κτιριοδομικών κανονισμών. 6.Ο συντονισμός της υλοποίησης των προγραμμάτων εκτέλεσης έργων που προβλέπονται από τα Γενικά Πολεοδομικά Σχέδια και τις Πολεοδομικές Μελέτες. 7.Η παρακολούθηση, ο συντονισμός και η διατύπωση απόψεων σε ό,τι αφορά προγράμματα μελετών Γ.Π.Σ. και πολεοδομικών μελετών ή και μεμονωμένων ως άνω μελετών. 8.Η παρακολούθηση άσκησης των αρμοδιοτήτων των νομαρχιακών υπηρεσιών πολεοδομικού σχεδιασμού και η παροχή κατευθύνσεων και οδηγιών σε αυτές. 9.Η απόφαση εξαίρεσης από την κατεδάφιση σύμφωνα με τις διατάξεις του Α.Ν. 410/1968. 10.Η απόφαση έγκρισης παρεκκλίσεων για εγκαταστάσεις εκτός σχεδίου. 11.Αρμοδιότητες που αναφέρονται σε θέματα επικίνδυνων οικοδομών (π.δ. 13.4.1929 Α΄ 153), σύμφωνα με τις παρ. 3 και 4 του άρθρ. 5 αυτού. γ.Γραφείο Γραμματείας Οι αρμοδιότητες του γραφείου είναι: Όλα τα διοικητικά, οικονομικά και διαχείρισης θέματα που αφορούν τη διεύθυνση, καθώς και η συγκέντρωση και πρώτη επεξεργασία στατιστικών και λοιπών στοιχείων. Η διακίνηση της αλληλογραφίας, η δακτυλογράφηση και αναπαραγωγή εγγράφων και εντύπων, η βεβαίωση της ακρίβειας αντιγράφων ή φωτοτυπιών οποιουδήποτε εγγράφου και γενικά δικαιολογητικών, σύμφωνα με τις διατάξεις του Νόμ. 1599/1986 (Α΄ 75), η μέριμνα για τη βεβαίωση του γνήσιου της υπογραφής του προσωπικού και των πολιτών, ως και η φύλαξη, συντήρηση και καθαρισμός του καταστήματος της υπηρεσίας. Ειδικές ρυθμίσεις Άρθρ.3.-1.Η οργανωτική διάρθρωση της Διεύθυνσης Πολεοδομικού Σχεδιασμού Περιφέρειας Αττικής περιλαμβάνει τα εξής τμήματα: α)Τμήμα Πολεοδομικού Σχεδιασμού και β)Τμήμα Γραμματείας. Το Τμήμα Πολεοδομικού Σχεδιασμού έχει τις αρμοδιότητες του τμήματος Χωροταξίας και Πολεοδομικού Σχεδιασμού που αναφέρονται στο άρθρ. 2, εκτός από αυτές των περιπτ. 1, 2 και 3 αυτού, που ασκούνται από τον Οργανισμό Αθήνας, σύμφωνα με τις διατάξεις του Νόμ. 1515/1985 (Α΄ 18). Το Τμήμα Γραμματείας έχει τις αρμοδιότητες του Γραφείου Γραμματείας που αναφέρονται στο άρθρ. 2. 2.Η Διεύθυνση Περιφέρειας Κεντρικής Μακεδονίας ασκεί δραστηριότητες εκτός από αυτές των λοιπών Διευθύνσεων Περιφέρειας του άρθρ. 2 και αυτές του π.δ. 353/9.7.1985 (Α΄ 128), με την επιφύλαξη των διατάξεων του Νόμ. 1561/1985 (Α΄ 148) που αφορά τον Οργανισμό Θεσσαλονίκης. Προϊστάμενοι Διευθύνσεων Περιφερειών Άρθρ.4.-1.Προϊστάμενος κάθε Διεύθυνσης τοποθετείται υπάλληλος των κλάδων ΠΕ Πολιτικών Μηχανικών ή ΠΕ Αρχιτεκτόνων ή ΠΕ Τοπογράφων Μηχανικών. 2.Κάθε Τμήματος Περιβάλλοντος προΐσταται υπάλληλος των κλάδων ΠΕ Πολιτικών Μηχανικών ή Αρχιτεκτόνων Μηχανικών ή Ηλεκτρολόγων Μηχανολόγων Μηχανικών ή Χημικών Μηχανικών ή Μεταλλειολόγων Μηχανικών ή Χημικών-Βιολόγων-Φυσικών Φυσιογνωστών Γεωλόγων ή Γεωπόνων-Δασολόγων ή Αγρονόμων Τοπογράφων ή ΤΕ Τεχνολογικών Εφαρμογών. 3.Κάθε Τμήματος Χωροταξίας και Πολεοδομικού Σχεδιασμού προΐσταται υπάλληλος των κλάδων ΠΕ Πολιτικών Μηχανικών ή ΠΕ Αρχιτεκτόνων ή ΠΕ Τοπογράφων Μηχανικών ή ΠΕ Διοικητικών-Οικονομικών ή ΤΕ Τεχνολογικών Εφαρμογών. 4.Κάθε Γραφείου Γραμματείας και στο Τμήμα Γραμματείας προΐσταται υπάλληλος των κλάδων ΠΕ Διοικητικών-Οικονομικών ή ΤΕ ΔιοικητικώνΛογιστικών ή ΔΕ Διοικητικών-Λογιστικών. Κατανομή θέσεων Άρθρ.5.-Από τις προβλεπόμενες από το άρθρ. 16 του Π.Δ. 51/1988 (Α΄ 19) θέσεις προσωπικού για τις περιφερειακές υπηρεσίες, κατανέμονται μεταξύ των Διευθύνσεων Περιβάλλοντος και Χωροταξίας και Πολεοδομικού Σχεδιασμού των Περιφερειών θέσεις προσωπικού κατά κατηγορία και κλάδο, ως εξής: (Μετά τη σελ.90,5432)Σελ.90,5433 Τεύχος ΙΑ-8-2 Σελ.27 Υπουργείο Χωροταξίας Οικισμού και Περιβάλλοντος 23.Α.αα.52 23.Α.αα.52 Υπουργείο Χωροταξίας Οικισμού και Περιβάλλοντος Συμβούλια-Επιτροπές Άρθρ.6.-Σε κάθε Διεύθυνση Περιφέρειας του Υπουργείου Περιβάλλοντος, Χωροταξίας και Δημοσίων Έργων λειτουργούν τα Συμβούλια και οι Επιτροπές, που διατηρήθηκαν ή συστάθηκαν με τις κοινές αποφάσεις των Υπουργών Προεδρίας της Κυβέρνησης και Χωροταξίας, Οικισμού και Περιβάλλοντος, 13905/721/1982 (Β΄ 218), 24712/1248/ 1982 (Β΄ 404), 75724/1151/1983 (Β΄ 767), 31252/ 1530/1987 (Δ΄ 482) και που αναφέρονται στις δ/νσεις Οικισμού του Υπουργείου. Για τα παραπάνω Συμβούλια και Επιτροπές εφαρμόζονται οι διατάξεις του άρθρ. 22 του π.δ. 51/1988 (Α΄ 19), εκτός αν διαφορετικά ορίζεται από τις επιμέρους διατάξεις που τα διέπουν. Άρθρ.7.Η ισχύς του παρόντος δ/τος αρχίζει ένα μήνα μετά τη δημοσίευσή του στην Εφημερίδα της Κυβερνήσεως. Σελ.90,5434 Τεύχος ΙΑ-8-2 Σελ.28 Υπουργείο Χωροταξίας Οικισμού και Περιβάλλοντος 23.Α.αα.52 